Claude Bessy

Claude Bessy (sünninimi Claude Jeanne Andrée Durand; sündinud 21. oktoobril 1932 Pariisis) on prantsuse balletipedagoog, koreograaf ja endine balletitantsija. 

Aastatel 1942–1946 õppis Bessy Pariisi Rahvusooperi Balletikoolis. Pärast selle lõpetamist 1946. aastal 13 aasta vanuses võeti ta tantsijana Pariisi Ooperi balletitruppi, kus ta alustas rühmatantsijana. 1952. aastal sai ta trupi juhtivaks solistiks ja 1956. aastal 24-aastaselt étoile’iks. Lavakarjääri lõpetas Bessy 1975. aastal.

Aastatel 1970–1971 oli Bessy Pariisi Ooperi Balleti kunstilise juhi kohusetäitja ja 1972–2004 École de danse de l'Opéra national de Paris' direktriss. Tema õpilased olid näiteks Patrick Dupond, Manuel Legris, Laurent Hilaire, Marie-Claude Pietragalla ja Agnès Letestu.

Tunnustus
1998 – 50px Ordre des Arts et des Lettresi rüütliklassi orden
2009 – 50px Ordre national du Mérite'i suurristiklassi orden 
2016 – 50px Auleegioni suurristiklassi orden 

Kategooria:Prantsusmaa balletitantsijad
Kategooria:Prantsusmaa koreograafid
Kategooria:Prantsusmaa balletipedagoogid
Kategooria:Sündinud 1932